Title: SGI Legionellakontroll med Sanosil AG 25.pdf
Det mest utbredte tiltaket mot Legionella er oppvarming av hele distribusjonssystemet til over 60 °C. Veilederen for legionellakontroll utgitt av Folkehelseinstituttet sier at en vedvarende vanntemperatur på 55-60 °C normalt vil holde legionellabakterien under kontroll, og at god beskyttelse oppnås ved å i tillegg gjennomføre regelmessig sjokkoppvarming av anlegget til over 70 °C. Dette tiltaket er derimot kun effektivt for nye bygg, uten blindrør/blindsoner og biofilm. I tillegg gir varmebehandling følgende utfordringer:1. For å forsikre tilfredsstillende høy vanntemperatur ved alle tappepunkter er det nødvendig å varme vannet i berederen/kjelen til en svært høy temperatur. Dette øker energiforbruket (elektrisitet, olje, gass) og de korresponderende energikostnadene betraktelig. I tillegg gir økte vanntemperaturer økt fare for korrosjon i vannsystemet.